Britania mbetet e përçarë dhe e polarizuar
Studimet e fundit tregojnë se Brexit i ka thelluar ndasitë në vend
Studimet e fundit tregojnë se Britania mbetet një vend i ndarë dhe i polarizuar, pas referendumit të vitit 2016 për largimin nga Bashkimi Evropian që nxori në pah, por edhe i theksoi, ndasitë e shoqërisë britanike. Përçarjet u shfaqën përtej vijave politike, në veçanti për sa i përket qëndrimit ndaj minoriteteve etnike në Britani. Në vigjilje të votimit për largimin nga Bashkimi Evropian, kryeministrja e Britanisë tha se vendi po bashkohej. , tha Kryeministrja May. Në realitet, po ndodh e kundërta pas votimit të quajtur Brexit. Studiuesit thonë se zonja May po drejton një vend të ndarë. , thotë profesor Anand Menon, i programit “Britania në një Evropë që po ndryshon”. Studiuesit identifikuan një tjetër ndasi të re: ata që votuan për largimin mendojnë se është tepruar me mundësitë e barabarta për minoritetet etnike, ndërsa ata që mendojnë se nuk është bërë mjaftueshëm në këtë drejtim patën një tendencë të fortë për të votuar për të qëndruar në BE. Këto qëndrime të ndara nuk ndjekin vijat tradicionale partiake. , thotë profesor Menon. Sipas statistikave të qeverisë, sulmet ndaj grupeve etnike, të mbiquajtura krime urrejtjeje, janë rritur me 40% pas referendumit. Analistët thonë se kjo provon që referendumi pati domethënie shumë më të thellë se sa për thjesht anëtarësinë e Britanisë në BE. , thotë profesor Menon. Zoti Menon thotë se përçarja rreth vlerave njerëzore mund të jetë shpjegimi se pse britanikët nuk po japin shenja se mund të ndryshojnë mendim, megjithëse po rriten treguesit për kostot ekonomike ndaj Britanisë.